יעקבי נ' בנק הפועלים - פסקדין
מיקומך באתר: עמוד ראשי >> חיפוש פסקי-דין >> יעקבי נ' בנק הפועלים
יעקבי נ' בנק הפועלים
33488-01-11
תוך 45 יום מהיום תגיש המשיבה 1 לבית המשפט כתב תשובה. הגם שעל פי התקנות רשאית המשיבה שלא להגיש כתב תשובה ולעמוד על חקירת המבקשת בשעת הדיון, אינני סבור כי נכון וראוי בנסיבות תיק זה לעשות זאת.
באי כוח המשיבה 1 יפנו לבאת כוח המבקשת, בכתב, בבקשה לקבלת מסמכים כאלה ואחרים.
היה והמבוקש לא ייענה על ידי באת כוח המבקשת, יעתור בא כוח המשיבה לבית המשפט בבקשה מתאימה, או אז בית המשפט ידון בבקשה לאחר קבלת תגובת בא כוח המבקשת.
אינני סבור כי יש מקום לדון בתיק זה, שכן בהתאם למסמכים שיומצאו על ידי בא כוח המבקשת, ניתן יהיה לידע האם יש מקום להמשך קיומם של העיקולים על הנכס אם לאו, במיוחד לנוכח העובדה כי העיסקה נשוא התביעה נעשתה כבר בשנת 97 והעיקול הראשון שהוטל על הנכס הוטל בשנת 2002.
עם זאת, ברי כי זכותה של המשיבה 1 לבדוק האם אכן נעשתה עיסקה כדבעי או שמא מדובר בעיסקה למראית עין. נראה לבית המשפט כי העניין של הדיווח למס שבח הוא זה אשר יכול לקבוע האם אכן מדובר בעיסקה או שמא כאמור בעיסקה למראית עין בלבד. מוצע לבא כוח המבקשת ליתן לידי באי כוח המשיבה את כל המסמכים הרלבנטיים אשר יש בהם כדי לאשש את עמדתה בכל הקשור לעיסקה.
אני קובע התיק לתזכורת צדדים ליום 26/9/11 שעה 10:30.